**OHLÁSENIE DROBNEJ STAVBY**

Ohlásenie stavebnému úradu postačí

* pri drobných stavbách, ktoré plnia doplnkovú funkciu pre hlavnú stavbu a ktoré nemôžu podstatne ovplyvniť životné prostredie.
* pri stavebných úpravách, ktorými sa podstatne nemení vzhľad stavby, nezasahuje sa do nosných konštrukcií stavby, nemení sa spôsob užívania stavby a neohrozujú sa záujmy spoločnosti,
* pri jednoduchej stavbe, jej prístavbe a nadstavbe, ak tak určil stavebný úrad v územnom rozhodnutí,
* prízemné stavby, ak ich zastavaná plocha nepresahuje 25 m2 a výška 5 m, napríklad kôlne, práčovne, letné kuchyne, prístrešky, zariadenia na nádoby na odpadky, stavby na chov drobného zvieratstva, sauny, úschovne bicyklov a detských kočíkov, čakárne a stavby športových zariadení,
* podzemné stavby, ak ich zastavaná plocha nepresahuje 25 m2 a hĺbka 3 m, napríklad pivnice, žumpy,
* oplotenie,
* prípojky stavieb a pozemkov na verejné rozvodné siete a kanalizáciu všetkých stavieb a pozemkov a pripojenie drobných stavieb a pozemkov na rozvodné siete a kanalizáciu hlavnej stavby.

Stavebný úrad, podľa predložených dokladov k ohláseniu oznámi, že proti uskutočneniu drobnej stavby nemá námietky, alebo určí, že ohlásenú drobnú stavbu možno uskutočniť len na základe stavebného povolenia.
Ohlasovanú drobnú stavbu môže stavebník uskutočniť až po obdŕžaní písomného oznámenia stavebného úradu, že proti nej nemá námietky.

Požadované doklady:
-doklad, ktorým sa preukazuje vlastnícke alebo iné právo k pozemku
- jednoduchý situačný výkres na podklade katastrálnej mapy, s vyznačením umiestnenia stavby na pozemku vrátane odstupov od hraníc so susednými pozemkami a od susedných stavieb a stavebné riešenie stavby
- ak sa majú pri uskutočňovaní stavby použiť susedné nehnuteľnosti, vyjadrenia vlastníka tejto nehnuteľnosti
- ak ide o stavby uskutočňované svojpomocou, vyhlásenie kvalifikovanej osoby, že bude zabezpečovať uskutočnenie stavby
- jednoduchý technický opis stavby
- rozhodnutia, stanoviská a vyjadrenia, resp. súhlasy, posúdenia orgánov štátnej správy

Lehota vybavenia:
30 dní od podania žiadosti

#  ****OHLÁSENIE STAVEBNÝCH ÚPRAV****

Ohlásenie stavebnému úradu postačí pri stavebných úpravách, ktorými sa podstatne nemení vzhľad stavby, nezasahuje sa do nosných konštrukcií stavby, nemení sa spôsob užívania stavby a neohrozujú sa záujmy spoločnosti.

Požadované doklady:
- doklad preukazujúci vlastnícke alebo iné právo k stavbe ( možno ho nahradiť čestným vyhlásením)
- kópia z katastrálnej mapy
- súhlas všetkých vlastníkov, pokiaľ stavebník nie je výlučným vlastníkom stavby
- písomná dohoda s vlastníkom stavby, ak úpravu bude uskutočňovať nájomca
- stanovisko orgánu štátnej pamiatkovej starostlivosti, ak ide o stavbu, ktorá sa nachádza v pamiatkovo chránenom území.

Lehota vybavenia:
30 dní od podania žiadosti

Správny poplatok:
bez správneho poplatku

Iné:
- stavebný úrad, podľa predložených dokladov k ohláseniu oznámi, že proti uskutočneniu stavebných úprav nemá námietky, alebo určí, že ohlásené stavebné úpravy možno uskutočniť len na základe stavebného povolenia
- ohlasované stavebné úpravy môže stavebník uskutočniť až po obdŕžaní písomného oznámenia stavebného úradu, že proti nim nemá námietky.

# ****OHLÁSENIE UDRŽIAVACÍCH PRÁC****

Ohlásenie stavebnému úradu postačí pri udržiavacích prácach, ktoré by mohli ovplyvniť stabilitu stavby, požiarnu bezpečnosť stavby, jej vzhľad alebo životné prostredie a pri všetkých udržiavacích prácach na stavbe, ktorá je kultúrnou pamiatkou.

Požadované doklady:
- doklad preukazujúci vlastnícke alebo iné právo k stavbe, možno ho nahradiť čestným vyhlásením
- kópia z katastrálnej mapy
- písomná dohoda s vlastníkom stavby, ak úpravu alebo udržiavacie práce bude uskutočňovať nájomca
- stanovisko orgánu štátnej správy pamiatkovej starostlivosti, ak sa práce majú uskutočniť na stavbe, ktorá je kultúrnou pamiatkou.

Lehota vybavenia:
30 dní od podania žiadosti

Správny poplatok:
bez správneho poplatku

### Iné:

- stavebný úrad, podľa predložených dokladov k ohláseniu oznámi, že proti uskutočneniu udržiavacích prác nemá námietky, alebo určí, že ohlásené udržiavacie práce možno uskutočniť len na základe stavebného povolenia
- ohlasované udržiavacie práce môže stavebník uskutočniť až po obdŕžaní písomného oznámenia stavebného úradu, že proti nim nemá námietky.

**Udržiavacími prácami,** pri ktorých nie je potrebné ani ohlásenie (bežné udržiavacie práce), sú najmä:

* opravy fasády,
* opravy a výmena strešnej krytiny alebo povrchu plochých striech,
* výmena odkvapových žľabov a odtokových zvodov,
* opravy oplotenia a výmena jeho častí, ak sa tým nemení jeho trasa,
* opravy a výmena nepodstatných stavebných konštrukcií, najmä vnútorných priečok, omietok, obkladov stien, podláh a dlažby, komínov, okien, dverí a schodišťových zábradlí,

**Búracie povolenie požaduje predloženie:**

* doklad preukazujúci vlastnícke alebo iné právo k stavbe (napr. list vlastníctva),
* snímka z katastrálnej mapy,
* technologický postup,
* pôdorys stavby,
* stavebný dozor resp. zhotoviteľ,
* vyjadrenie z hľadiska odpadového hospodárstva.